open-index/open-wikipedia-markdown huggingface dataset:
USS Dwight D. Eisenhower (CVN-69)

**[[USS]] Dwight D. Eisenhower (CVN-69)** – trečias Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas 34-ojo JAV prezidento Dvaito Eizenhauerio vardu. Pradžioje lėktuvnešiui buvo suteiktas tik „Eisenhower“ vardas, tačiau 1970 m. gegužės 25 d. pakeistas į „Dwight D. Eisenhower“.

Lėktuvnešis pradėtas statyti 1970 m. rugpjūčio 15 d. „Newport News Shipbuilding“ laivų statykloje Niuport Niuze, Virdžinijoje. Įgaliotas bet kada išplaukti į jūrą 1977 m. spalio 18 d. Tuo pačiu flotilėje pakeitė savo laiką atitarnavusį lėktuvnešį „USS Franklin D. Roosevelt (CV-42)“. Švartuojasi Norfolko karinėje bazėje Virdžinijoje.

## Istorija
1979 m. sausį lėktuvnešis pirmą kartą dislokuotas Viduržemio jūroje.

Antrą kartą dislokuotas 1980 m. Indijos vandenyne, atsakant į Irano įkaitų krizę.

Trečią kartą dislokuotas 1982 m. Viduržemio jūroje.

2001 m. gegužės 21 d. „Dwight D. Eisenhower“ grįžo į „Newport News Shipbuilding and Drydock Company“ (NNS&DDC) ketverių metų ir 2,5 mlrd. JAV dolerių vertės kapitaliniam remontui. Be gausybės įvairių atnaujinimų, lėktuvnešiui buvo pakeisti naujais abu atominiai reaktoriai. 2005 m. sausio 25 d. laivas grįžo į Norfolką. Manoma, jog po šių atnaujinimų lėktuvnešis tarnaus iki 2025 m.

## Išnašos

## Nuorodos
* Oficialus „Dwight D. Eisenhower“ tinklalapis (ang.) 
* MaritimeQuest „Dwight D. Eisenhower“ nuotraukų galerija
Greitkelis M7 (Vengrija)

**M7** yra Vengrijos greitkelis einantis per Budapeštą, Székesfehérvárą ir didžiausią miestą prie Balatono ežero Siófoką. M7 yra seniausias greitkelis Vengrijoje, atidarytas XX a. 7-ajame dešimtmetyje.

Pagrindinis poilsiautojų iš Budapešto maršrutas prie didžiausio šalyje Balatono ežero.

## Nuorodos
* Foto galerija
Chrysler LHS

**Chrysler LHS** buvo didelės klasės priekiniais ratais varomas sedanas, kurį gamino Chrysler. LHS buvo gaminamas ant Chrysler LH platformos.

Automobilis buvo gaminamas dviem kartomis. Pirmoji karta buvo pradėta gaminti 1994 metais ir buvo gaminama iki 1997 metų. Antroji karta su visiškai atnaujintu dizainu pasirodė 1999 metais, kuri buvo gaminama iki 2001 metų, LHS buvo pakeista į Chrysler Concorde Limited.
Chrysler Fifth Avenue

**Chrysler Fifth Avenue** buvo vardas, kurį Chrysler naudojo savo didžiausiems modeliams nuo 1979 iki 1993 metų.

Pirmą kartą vardas pasirodė 1979 metais kaip automobilio Chrysler New Yorker sedanas. 1983 metais automobilis tapo atskiru modeliu. Tai buvo galiniais ratais varomas sedanas, naudojantis 5,2 litrų LA V8 variklį. Automobilis buvo atnaujintas 1990 metais, jis naudojo 3,3 litrų EGA V6 ir 3,8 litrų EGH V6 variklius, bei 4-pavarų A604 automatinę transmisiją. Automobilio gamyba buvo sustabdyta 1993 metais.
USS Carl Vinson (CVN-70)

**[[USS]] Carl Vinson (CVN-70)** – trečias Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas JAV Džordžijos valstijos Kongreso nario Karlo Vinsono vardu.

Lėktuvnešis pradėtas statyti 1975 m. spalio 11 d. „Newport News Shipbuilding“ laivų statykloje Niuport Niuze, Virdžinijoje. Įgaliotas bet kada išplaukti į jūrą 1982 m. kovo 13 d. Švartuojasi Norfolko karinėje bazėje Virdžinijoje.

2020 m. sausio 8 d. buvo pranešta, kad „Carl Vinson“ pakeis namų uostą į San Diegą.

## Šaltiniai

## Nuorodos
* Oficialus „Carl Vinson“ tinklalapis (angl.) 
* MaritimeQuest „Carl Vinson“ nuotraukų galerija
Vėžlinė kaurė

**Vėžlinė kaurė** (*Cypraea testudinaria*) – kaurinių (*Cypraeidae*) šeimos moliuskas. Dydis 75-150 mm.

Paplitusi Indijos ir Ramiajame vandenynuose.
Chrysler Concorde

**Chrysler Concorde** buvo didelės klasės 4-durų priekiniais ratais varomas sedanas, kurį tarp 1993 ir 2004 metų gamino Chrysler. Automobilis pakeitė Chrysler Fifth Avenue modelį. Concorde pateko į žurnalo Car and Driver 10 geriausių 1993–1994 metams sąrašą.

Automobilis buvo gaminamas dviem kartomis. Pirmoji karta buvo pristatyta 1992 metais Šiaurės Amerikos tarptautinėje automobilių parodoje kaip 1993 metų modelis ir buvo gaminama iki 1997 metų, kol buvo visiškai atnaujinta 1998 metams. Antroji karta buvo gaminama iki 2004 metų. 2005 metams Concorde buvo pakeistas į Chrysler 300.
AMC Eagle

**AMC Eagle** buvo visais ratais varomas visureigis, kurį gamino American Motors (AMC). Automobilis buvo pristatytas 1980 metais ir buvo gaminamas pagal AMC Concord modelį. Eagle buvo siūlomas kaip 2-durų kupė, 4-durų sedanas, 4-durų universalas ir vėliau kaip 3-durų hečbekas ir 2-durų kabrioletas.
Pelinė kaurė

**Pelinė kaurė** (*Cypraea mus*) – kaurinių (*Cypraeidae*) šeimos moliuskas. Dydis iki 25 mm.

Randama Atlanto vandenyne prie Kolumbijos ir Venesuelos krantų.
Kurminė kaurė

**Kurminė kaurė** (*Cypraea talpa*) – kaurinių (*Cypraeidae*) šeimos moliuskas. Dydis 23-104 mm.

Paplitusi Indijos ir Ramiajame vandenynuose.
Senatas

**Senatas** (, nuo  'senis') – parlamento aukštieji rūmai šalyse, kurių politinėse sistemose veikia dvejų rūmų parlamentas.

## Istorija
Europoje aukštieji parlamento rūmai atsirado XIV a. Anglijoje, kai Parlamento lordai pradėjo posėdžiauti atskirai nuo bendruomenių atstovų. Lordų rūmus, kaip atskirą įstatymų leidžiamosios valdžios darinį 1649 m. įteisino Oliveris Kromvelis. Nuo 1834 m. Lordų rūmų posėdžių vieta tapo Vestminsterio rūmai.

Kitose Europos šalyse senatai atsirado vėliau, Prancūzijos didžiosios revoliucijos įtakoje. Iki 1999 m. senatą rinko Bavarija.

## Senato sudarymas
Senatas yra įstatymų leidžiamoji valdžia, atstovaujanti teritorijas:
*Federalinėje politinėje sistemoje – valstybes ar valstijas (JAV),
*Unitarinėje politinėje sistemoje – savivaldybes, apskritis, regionus ar jiems prilygintus administracinius teritorinius vienetus, turinčius savivaldos teises.

Senatorius paprastai ilgam laikui netiesioginiuose rinkimuose renka rinkikų kolegija, sudaryta iš tiesioginiuose rinkimuose išrinktų administracinių teritorijų atstovų. Dalis senatorių karaliaus gali būti skiriami iki gyvos galvos arba tampa jais vietos senate paveldėjimo keliu (Didžioji Britanija).

## Senatai

Senatus savo parlamentuose turi:
*Airija – Airijos senatas,
*Argentina – Argentinos senatas
*Australija – Australijos senatas,
*Belgija – Belgijos senatas, 
*Bolivija – Bolivijos senatas,
*Brazilija – Brazilijos senatas,
*Čilė – Čilės senatas,
*Didžioji Britanija – Lordų Rūmai,
*Islandija – Altingo Aukštieji rūmai, 
*Ispanija – Ispanijos Senatas,
*Italija – Respublikos Senatas, 
*JAV – Kongreso Senatas,
*Kanada – Kanados senatas,
*Kongo Demokratinė Respublika – Kongo Demokratinės Respublikos senatas
*Lenkija – Lenkijos senatas, 
*Meksika – Meksikos senatas,
*Norvegija – Odelstingas, 
*Nyderlandai – Generalinių Luomų Pirmieji rūmai, 
*Prancūzija – Prancūzijos senatas, 
*Rumunija – Rumunijos senatas,
*Šveicarija – Nacijos Taryba.

## Nuorodos
Senatas.lt  - LR Seimo antrųjų rūmų (senato) kūrimo iniciatyva.
Barbosa

**Barbosa** () – miestas Kolumbijoje, Santandero departamente, 214 km nuo Bukaramangos, Rytų Kordiljeroje, 1575 m aukštyje.

## Istorija
Miestas įkurtas 1940 m.

## Šaltiniai
Chrysler LeBaron

Chrysler pristatė LeBaron modelį 1978 metais kaip savo pigiausia modelį, po to vardas buvo naudojamas skirtingos klasės automobiliams iki 1995 metų. Vardas pirmą kartą buvo panaudotas 4-dešimtmetyje, vėliau 1975 metais kaip Imperial submodelis.

## 1977–1981
Nors LeBaron vardas buvo anksčiau naudojamas su Imperial automobiliais, tai buvo pirmas kartas kada jis buvo panaudotas kaip Chrysler markės modelis. Pirmas LeBaron buvo perdarytas Dodge Diplomat ir buvo pardavinėjamas tarp 1977 ir 1981 metų. Jį 1982 metais pakeitė priekiniais ratais varomas LeBaron.

## 1982–1988
1982 metais LeBaron buvo perkeltas ant Chrysler K platformos ir buvo gaminamas kaip perdarytas Dodge Aries. Automobilis buvo siūlomas kaip sedanas, kupė ir kabrioletas. Šitos kartos Chrysler automobilai turėjo *elektorinio balso ispėjimą*, kompiuterizuotas balsas ispėdavo vairuotas, kad reikia užsisekti saugos diržus ir t. t.

## 1985–1989 LeBaron GTS
1985 metais pasirodė LeBaron GTS versija, automobilis kiek skyrėsi nuo kitų LeBaron ir buvo gaminamas ant Chrysler H platformos. GTS buvo 5-durų hečbekas (ir buvo panašus į Dodge Lancer). Automobilis naudojo 2,2 litrų I4 variklį, kuris vėliau buvo pakeistas į 2,5 litrų TBI I4 variklį turintį 93 AG. Taip pat buvo galimas 2,2 litrų varikis su turbokompresoriumi, kuris pasiekdavo 146 AG. LeBaron GTS buvo gaminamas iki 1989 metų.

## 1987–1995 kupė/kabrioletas

Kai 1986 metais buvo sustabdytos pirmosios kartos LeBaron kupė ir kabrioleto versijos. Chrysler 1987 metais pradėjo gaminti naujus kupė ir kabrioletus ant Chrysler J platformos. Naujasis modelis turėjo paslieptus priekinius žibintus.

Automobilis buvo parduodamas su 2,2 l ir 2,5 l varikliais, o 1990 metams pasirodė ir 3,0 l V6 Mitsubishi variklis.

Kupė gamyba buvo sustabdyta 1993 metai, o kabrioleto 1995 metais. Automobilį pakeitė Chrysler Sebring.

## 1990–1994 sedanas
LeBaron sedanas buvo pradėtas gaminti ant priekiniais ratais varomos Chrysler A platformos. Automobilis buvo panašus į Plymouth Acclaim ir Dodge Spirit. Visi automobiliai buvo gaminami su standartine vairuotojo pusės oro pagalve, jame galėjo sėdėti iki 6-žmonių, bei turėjo didelę bagažinę. LeBaron sedano gamyba buvo sustabdyta 1994 metas, jį pakeitė Chrysler Cirrus.
Chrysler Town and Country

**Chrysler Town and Country** yra minivenas, kurį gamina DaimlerChrysler. Town and Country buvo pristatytas 1990 metais, tuo tarpu kai panašūs Dodge Caravan ir Plymouth Voyager buvo gaminami nuo 1984 metų. Automobiliai buvo vieni pirmųjų kada nors pagamintų prabangių minivenų.

Nuo jų pristatymo Chrysler minivenų šeima (Dodge Caravan ir Plymouth Voyager) buvo geriausiai parduodami minivenai JAV rinkoje.

Minivenai buvo gaminami penkiomis kartomis:
* Pimoji karta (1990)
* Antroji karta (1991-1995)
* Trečioji karta (1996-2000)
* Ketvirtoji karta (2001-2007)
* Penktoji karta (2008-)
Vynuoginė kaurė

**Vynuoginė kaurė** (*Cypraea staphylaea*) – kaurinių (*Cypraeidae*) šeimos moliuskas.

Paplitusi Indijos ir Ramiajame vandenynuose.


File:Staphylaea staphylaea laevigata 01.jpg|*Staphylaea staphylaea laevigata*
Chrysler Aspen

**Chrysler Aspen** yra visureigis, kurį gamina DaimlerChrysler. Automobilis buvo pradėtas pardavinėti 2007 metais. Visuregis yra gaminamas pagal Dodge Durnago. Aspen vardą anksčiau naudojo Dodge markė (Plymouth Volare dvyniui) tarp 1976 ir 1980 metų.

Automobilis buvo pristatytas 2006 metų Šiaurės Amerikos tarptautinėje automobilių parodoje. Automobilis gali vežti iki 8 keleivių ir yra varomas visais ratais.

Aspen yra parduodamas su triejais varikliais, su 4,7 litrų V8 (naudojantį E85 kurą), 4,7 l V8 (Kalifornijai ir kitokioms valstijoms, kur E85 neatitinka taršos reikalavimų) ir  5,7 litrų Hemi V8 su MDS.
Chrysler TC

**Chrysler TC pagal Maserati** buvo GT automobilis, gamintas ant Chrysler Q platformos. Automobilį kūrė „Chrysler Corporation“ ir „Maserati“. Automobilis buvo pristatytas 1986 m. Los Andželo automobilių parodoje, tačiau prekyboje pasirodė tik 1989 metų pabaigoje.

Automobilis buvo gaminamas trejus metus:
San Chilis

**San Chilis** () – miestas Kolumbijoje, Santandero departamente, 96 km nuo Bukaramangos, 1247 m aukštyje, prie Fonsės upės. Žemdirbystė (pomidorai, pupelės, juka, kava, citrusai). Veikia katedra, išlikęs istorinis senamiestis.

## Istorija

Miestas įkurtas 1688 m.

## Šaltiniai
Dodge Nitro

**Dodge Nitro** yra visureigis, kurį gamina Dodge. Automobilis buvo pristatytas Čikagos automobilių parodoje kaip 2007 metų modelis. Nitro dalinasi platforma su Jeep Liberty. Automobilis skirtas konkuruoti su Chevrolet Equinox, Ford Escape ir Honda CR-V visureigiais. Nitro buvo pradėtas gaminti 2006 metų rugpjūtį, o prekyboje pasirodė rugsėjo mėnesį. Automobilis kainuoja 19 885 $.
Malpelo sala

**Malpelo sala** () – sala Ramiajame vandenyne, 314 km į vakarus nuo Kolumbijos krantų, priklauso Kolumbijos Valje de Kaukos departamentui. Plotas 0,35 km². Sala negyvenama, išskirus nedidelę Kolumbijos armijos įgulą, įkurtą 1986 m. Salos lankytojams reikia gauti Kolumbijos Ekologijos ministerijos leidimą.

Salą sudaro trys aukštos uolos. Malpelą taip pat supa daug mažų uolų. Sala ir jos apylinkės saugomos Malpelo gamtos rezervate. Salos apylinkėse gyvena unikali ryklių populiacija. Galima sutikti daugybę kūjagalvių ir silkinių ryklių. Saloje įsikūrusios gausios paukščių kolonijos.

2006 m. liepos 12 d. Malpelo sala įtraukta į UNESCO pasaulio paveldo sąrašą.
Trakų Vytauto Didžiojo gimnazija

**Trakų Vytauto Didžiojo gimnazija** – dieninė, savarankiško mokymosi bendrojo lavinimo mokykla Trakuose, Birutės g. 48, vykdanti pagrindinio, vidurinio ir papildomo ugdymo programas. Įstaigos kodas 190667368.

## Istorija

Dar 1409 m. Ldk Vytautas fundavo Trakuose pirmą Lietuvoje parapinę mokyklą. Apie 1802–1818 m. Trakuose įkurta nauja parapijinė mokykla, ji buvo įsikūrusi netoli nuo dabartinės gimnazijos.

1974 m. veiklą pradėjo Trakų 2-oji vidurinė mokykla. 1982 m. mokykla perkelta į naujas, modernias 7 patalpas. 1990 m. spalio 27 d. mokyklai suteiktas Vytauto Didžiojo vardas. 1995 m. gegužės 22 d. Trakų vidurinei mokyklai suteiktas pirmosios humanitarinės gimnazijos klasės statusas. 1998 m. pavasarį Vytauto Didžiojo vidurinei mokyklai patvirtintas 5 realinės ir humanitarinės gimnazijos statusas. Nuo 1999–2000 mokslo metų įvestas profilinis mokymas.

1999 m. išleista pirmoji gimnazistų laida.

## Direktoriai
* 1974 m. Jonas Bagdonas;
* 1991 m. Elvyra Janušauskienė;
* 2014 m. Jolanta Martyncevienė.

## Mokiniai

Mokykla išleido 45 abiturientų laidas.


Trakai. Vytauto Didžiojo gimnazija.JPG|Gimnazijos eksterjeras 2012 m.
Trakų gimnazija 2.JPG|Atnaujinta gimnazija 2023 m.
Lenta, Trakų gimnazija.JPG|Atminimo lenta mokyklos jubiliejui


## Šaltiniai

## Nuorodos

* Oficiali svetainė
Visureigis monstras

**Monstras visureigis** (angl. *Monster Truck*) yra modifikuotas ar specialiai sukurtas automobilis (dažniausiai pikapas) su ypač dideliais ratais ir pakaba. Automobiliai yra naudojami pramoginiais tikslais lenktynėms purve, svorių tampymui ir automobilių traiškymui dideliais visureigių monstrų ratais.

Kai kuriuose šou vienu metu dalyvauja tik vienas automobilis, tačiau dažniausiai rengiamos dviejų visureigių monstrų lenktynės, kuriose du automobiliai važiuoja lygiagrečiai esančiais lenktynių takais eliminavimo rungtyje.

## Istorija

Modifikuoti pikapai išpopuliarėjo XX a. aštuntojo dešimtmečio pabaigoje, kartu su lenktynėmis purve. Keletas rungtynių dalyvių specialiai šioms rungtims sukūrė automobilius su paaukštinta pakaba ir greitai imta varžytis dėl „didžiausio automobilio“ titulo.

## Filmuose ir muzikoje
* *[[Ace Ventura: When Nature Calls]]*
* *[[The Beverly Hillbillies (1993 film)|The Beverly Hillbillies]]*
* *[[Blues Brothers 2000]]*
* *[[Cannonball Run II]]*
* **
* *[[Joe Dirt]]*
* Kid Rock video klipe buvo vaizduojamas visureigis su JAV vėliava.
* *[[Monster Man]]*
* *[[Rat Race]]*
* *[[Road House]]*
* *[[Tango & Cash]]*
Sukrės departamentas

**Sukrės departamentas** () – departamentas šiaurinėje Kolumbijoje, Karibų jūros pakrantėje. Administracinis centras – Sinselechas.

## Geografija
Departamentas išsidėstęs Karibų jūros žemumoje. Klimatas drėgnas ir šiltas. Vidutinė metinė oro temparatūra 27&nbsp;°C.

## Ekonomika
Išvystytas daugiausia žemės ūkis. Auginamas tabakas, medvilnė, kukurūzai, jamsai, sorgai, juka, bananai. Gyvulininkystė.

## Etninė sudėtis
* Metisai ir baltieji – 72,96 %
* Indėnai – 10,95 %
* Juodaodžiai – 16,08 %
* Čigonai – 0,01 %

## Pagrindiniai miestai
Didžiausi miestai ir gyvenvietės 2018 m. (tūkst. gyv.):
* Sinselechas (249,3)
* Korosalis (51,3)
* San Markosas (32,2)
* Tolu (26,4)
* Sampuesas (23,4)
* Sinsė (22,6)
* San Onofrė (19,0)
* San Pedras (12,2)


Palo Blanco-Tolú.jpg|Paplūdimys Tolu apylinkėse
Coveñas - Vista playa 3.jpg|Paplūdimys Kovenjase
Casa típica en Sincé.jpg|Sinsės miestelio architektūra
Sobre_vuelo_en_guaranda_006.jpg|Gvarandos miestas ir Sesaro upė


## Nuorodos
* Oficiali svetainė
Uždunojės Sečė

**Uždunojės Sečė** (, ) – buvusių Zaporožės Sečės kazokų bendruomenė Osmanų imperijoje 1775–1828 m. Ji buvo įsikūrusi Dunojaus žiotyse, kur jie atsikraustė likvidavus Naująją Sečę (), o jos žemes išdalinus dvarininkams. Pradžioje jie buvo įsikūrę kairiajame Dunojaus krante (dabartinio Vilkovo apylinkėse), o vėliau persikėlė į dešinįjį Dunojaus krantą. Prie Uždunojės Sečės prisijungdavo nemažai iš Ukrainos pabėgusių baudžiauninkų.

Po 1812 m. Bukarešto taikos sutarties Uždunojės Sečės padėtis suprastėjo. Į ją mažiau beateidavo naujų žmonių. Osmanų imperija reikalavo vis intensyvesnės karinės tarnybos, kas kazokams nepatiko. Jiems tekdavo dalyvauti osmanų baudžiamosiose ekspedicijose bulgarų, serbų žemėse ir kitur Balkanuose.

Prasidėjus 1828–1829 m. Rusijos-Turkijos karui Uždunojės kazokai, vadovaujami košo atamano O. Hladkio perėjo į Rusijos kariuomenės pusę.

Po karo jie sudarė pagrindinę Azovo kazokų kariuomenės dalį.
Ingvar Kamprad

**Ingvaras Kampradas** (, 1926 m. kovo 30 d. Elmhulte, Švedija – 2018 m. sausio 27 d. ten pat) – švedų verslininkas, koncerno IKEA steigėjas.

## Biografija

I. Kampradas gimė ir augo vokiečių kilmės ūkininkų šeimoje (jo senelis buvo vokietis, senelė – Sudetų vokietė; tolimas giminaitis – Paul von Hindenburg).

1931 m. būdamas 5 metų, jis kaimynams pardavinėjo degtukus. 1943 m. I. Kampradas, būdamas 17 metų, įsteigė bendrovę IKEA. Veiklos pradžioje I. Kampradas užsiėmė prekyba, įskaitant degtukus bei šratinukus. 1947 m. į savo asortimentą įtraukė baldus bei išleido pirmąjį katalogą. 1948 m. I. Kampradas pirmą kartą išplatino reklaminius baldų katalogus. Baldus žemomis kainomis pirkdavo iš vietos gamintojų. 1953 m. buvo atidaryta IKEA baldų paroda, kurioje buvo demonstruojami katalogo baldai. Dėl aršios konkurencijos ir vietinių gamintojų boikoto Elmhulto mieste įsigijo likviduojamas staliaus dirbtuves, informavo klientus, kad IKEA gamins baldus, pradėjo gabenti žaliavas iš užsienio šalių. 1956 m. IKEA rinkai pristatė plokščiose kartono dėžėse mažomis sąnaudomis transportuojamus ir lengvai surenkamus baldus. 1958 m. atidarė pirmąjį IKEA baldų saloną Elmhulte.

Ingvar Kampradas mirė nuo plaučių uždegimo sulaukęs 91 metų savo namuose Švedijoje.

## Apdovanojimai
* Lundo universitetas, garbės daktaras (1983 m.)
* Växjö universitetas, garbės daktaras (2006 m. vasario 11 d.)

## Išnašos
USS Theodore Roosevelt (CVN-71)

**[[USS]] Theodore Roosevelt (CVN-71)** – ketvirtas Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas buvusio JAV prezidento Teodoro Ruzvelto vardu.

Lėktuvnešis pradėtas statyti 1981 m. spalio 31 d. „Newport News Shipbuilding“ laivų statykloje Niuport Niuze, Virdžinijoje. Įgaliotas bet kada išplaukti į jūrą 1986 m. spalio 25 d. Švartuojasi Norfolko karinėje bazėje Virdžinijoje.

## Išnašos

## Nuorodos
* Oficialus „Theodore Roosevelt“ tinklalapis (ang.)
Leikiškiai

**Leikiškiai** – kaimas Tauragės rajono savivaldybėje, 7 km iki Aukštupių. Kaimas išsidėstęs tarp dviejų upių – Elbento ir Ežeruonos. 2007 m. buvo 11 sodybų. Leikiškių kaimo teritorijoje veikia Tauragės regiono sąvartynas ir atliekų kaupimo aikštelė.

## Gyventojai

## Šaltiniai
USS Abraham Lincoln (CVN-72)

**[[USS]] Abraham Lincoln (CVN-72)** – septintasis Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas buvusio JAV prezidento Abraomo Linkolno vardu.

## Istorija
Lėktuvnešis pradėtas statyti 1984 m. lapkričio 3 d. „Newport News Shipbuilding“ laivų statykloje Niuport Niuze, Virdžinijoje. Įgaliotas bet kada išplaukti į jūrą 1989 m. lapkričio 11 d. Švartuojasi Evereto karinėje bazėje Vašingtone. Pirmą karta dislokuotas 1991 m. gegužės 28 d. Ramiojo vandenyno vakaruose (WESTPAC).

## Šaltiniai

## Nuorodos
* Oficialus „Abraham Lincoln“ tinklalapis (angl.) 
* MaritimeQuest „Abraham Lincoln“ nuotraukų galerija
Sukrė (reikšmės)

**Sukrė** (), Pietų Amerikoje sutinkamas vietovardis, kilęs nuo Bolivijos prezidento, vieno Pietų Amerikos išsivadavimo lyderių Antonio José de Sucre pavardės.

Sukrė reiškia:
* **[[Sukrė]]** – Bolivijos sostinė;
* **[[Sukrės departamentas|Sukrė]]** – Kolumbijos departamentas;
* **[[Sukrė (Venesuela)|Sukrė]]** – Venesuelos valstija;
* **[[Sukrė (Karakasas)|Sukrė]]** – vienas iš Karakaso rajonų.
Tolu

**Tolu** () arba **Santjago de Tolu** (*Santiago de Tolú*) – miestas Kolumbijoje, Sukrės departamente, Karibų jūros pakrantėje. Uostas. Keliai į Sinselechą, Monteriją, San Onofrę.

Svarbus ekoturizmo centras.

## Šaltiniai
Kalėdų nebus

**Kalėdų nebus** () – amerikiečių rašytojo John Grisham humoristinis romanas, išleistas 2001 m. ir užėmęs pirmąją vietą „New York Times“ metų bestselerių sąraše.

## Siužetas

Du pagyvenę sutuoktiniai, likus mėnesiui iki Kalėdų išleidžia savo vienturtę dukrą į Peru, kur ji mokys indėnų vaikus. Vos išlydėjes dukrą, Liuteris Krenkas nusprendžia šiemet Kalėdų nešvęsti, o išvažiuoti į kruizą po Karibų jūrą. Jo žmona irgi pritaria šiai minčiai, tačiau kaimynai ir visi bendradarbiai į juos pradeda žiūrėti kreivai ir visokiais būdais ragina neignoruoti didžiausios metų šventės. Tačiau Krenkai laikosi savo.

Bet Kūčių dieną dukra Bleira paskambina tėvams ir pasako, kad jau yra Majamyje ir už kelių valandų bus namie, be to ji Peru susirado sužadėtinį ir nori jam parodyti kaip Kalėdos švenčiamos JAV.

Po tokios žinios Krenkai vos neišsikrausto iš proto, parduotuvės tuščios, o jie nieko neturi – nei maisto, nei eglės. Tačiau kaimynai, kuriems Kalėdos šventas reikalas atskuba į pagalbą ir padeda vos per porą valandų pasiruošti.

## Šaltiniai
Laivo savininkas

**Laivo savininkas** – fizinis arba juridinis asmuo, eksploatuojantis laivą nepriklausomai nuo to ar tas laivas jam priklauso nuosavybės teise, ar yra jo valdomas pagal įstatymus arba sutartį.

Seniau laivo savininku buvo vadinamas asmuo, savo lėšomis ginklavęs ir savo lėšomis nuomojęs laivą arba kaperio savininkas ir vadas.

## Pareigos
Laivo savininkas imasi atitinkamų priemonių, kad jo laivas atitiktų jūrinę laivybą reguliojančiais valstybės lankomų užsienio šalių įstatymus ir taisykles, bei imasi kitų priemonių, kurių gali prireikti, kad būtų vykdomos tarptautinių dokumentų nuostatos, skirtos žmogaus gyvybės išsaugojimui jūroje, bei apsaugai nuo žalos aplinkai ir turtui.

Laivo savininkas privalo:
* Laivo savininkas privalo kiekvieną savo laivą komplektuoti į įgulą pagal valstybės įstatymą, reglamentojantį jūrininkų kvalifikacijos laipsnį atitinkančias pareigas, laivo įgulos minimalų skaičių, sveikatos būklę.
* Laivo savininkas privalo savo laivą aprūpinti:
** žmonių gelbėjimo jūroje priešgaisrine, avarine, kovos su jūrinės aplinkos teršimo įranga ir inventoriumi
** medicinine įranga ir medikamentais, pagal laive taikomus valstybinius reikalavimus
** tarptautinėmis konvencijomis, su paskutinėmis pataisomis; tarptautiniais jūrų organizacijų rezolicijų kodeksais; nacionaliniu įstatymu; taisyklėmis; instrukcijomis; rekomendojančiais jūrinės laivybos reguliavimo srityje tekstais
** rekalingais būsimojo plaukiojimo jūrlapiais; locijomis; švyturių ir žiburių aprašymais ir kt. navigacijos priemonėmis.

## Atsakomybė
Laivo savininkas atsako:
* už laivo ir jo įrenginių atitikimą
* klasifikacinių bendrovių, išdavusių laivo dokumentus reikalavimus ir jų vygdymą

Laivo savininkas atvykęs į laivą neturi įgaliojimų apriboti kapitono, kaip už laivą atsakantį asmenį ir iškelti save jo aukščiau.

## Šaltiniai
Aleksandra Marinina

**Aleksandra Marinina** (; tikroji pavardė **Marina Anatoljevna Aleksejeva**, ; g. 1957 m. birželio 16 d. Lvove, Ukraina) – Rusijos detektyvų rašytoja.

## Biografija

Gimė teisininkų šeimoje. Iki 1971 m. gyveno Leningrade, po to lankė specializuotą mokyklą Maskvoje, kurioje buvo sustiprintas anglų kalbos mokymas, bei muzikos mokyklą. 1979 m. baigė Maskvos M. Lomonosovo universiteto Teisės fakultetą.

Dirbo Rusijos Vidaus Reikalų ministerijos mokslinių tyrimų įstaigose, kriminologijos ir kriminalinės statistikos srityse. 1986 m. apgynė mokslinę disertaciją, parašė per 40 mokslinių darbų. 1998 m. išėjo į pensiją būdama milicijos papulkininkė.

## Kūryba

1992 m. kartu su Aleksandru Gorkinu parašė pirmąją detektyvinę apysaką „Šešiasparnis Serafimas“, išspausdintą žurnale „Milicija“. Po to rašė savarankiškai, išleido daugiau kaip 30 įvairių žanrų kūrinių, iš jų 25 detektyvinius romanus.

A. Marininos knygos populiarios visame pasaulyje, išverstos į daugiau kaip 20 užsienio kalbų. Rašytoja yra gavusi nemažai literatūrinių apdovanojimų, jos romanai ekranizuojami. Rusijoje sukurtas serialas „Kamenskaja“ ir „Kamenskaja-2“, rodomas ir kitose šalyse.

Pagrindinė detektyvinių romanų herojė yra Maskvos kriminalinės paieškos centriniame štabe dirbanti Anastasija Kamenskaja.

## Knygos, išleistos Lietuvoje
* „Žaidimas svetimame lauke“ (2000)
* „Pavogtas sapnas“ (2000)
* „Žudikas per prievartą“ (2000)
* „Mirtis dėl mirties“ (2000)
* „Taip susiklostė aplinkybės“ (2001)
* „Mirtis ir truputis meilės“ (2001)
* „Kai dievai juokiasi“ (2001)
* „Vyriški žaidimai“ (2002)
* „Stilistas“ (2002)
* „Septintoji auka“ (2002)
* „Neužrakintos durys“ (2003)
* „Atminties fantomas“ (2003)
* „Juodasis sąrašas“ (2004)
* „Bumerangas“ (2004)
* „Trijų *ne* dėsnis“ (2004)
* "Bendraautoriai" (2005)
* „Muzikos vaiduoklis“ (2005)
* „Kiekvienas už save“ (2006)
* „Rekviem“ (2006)
* "Objekto keitimas" (2006)
* „Pelėkautų spyruoklė“ (2006)
* „Miesto tarifas“ (2007)
* „Netrukdykite budeliui“ (2007)
* "Pomirtinis portretas" (2007)
* "Ledo jausmas" (2007)
* "Staugiantys vienatvės šunys" (2008)
* "Svetima kaukė" (2008)
* "Už viską reikia mokėti" (2008)
* "Nuodėmės iliuzija" (2009)
* "Nukentėjusiojo vardas - niekas"(2009)
* "Viskas ne taip" (2009)
* "Skaistus mirties veidas" (2010)
* "Tas, kuris žino. Pavojingi klausimai" (2010)
* "Tas, kuris žino. Kryžkelė" (2010)

## Nuorodos

* Oficiali svetainė
Birutė Mackonytė

**Birutė Mackonytė** (1928 m. gegužės 28 d. Vilniuje – 2017 m. liepos 26 d.) – Lietuvos rašytoja ir žurnalistė. Žiniasklaidoje vadinta „lietuviškąja Agatha Christie“.

## Biografija
Gimė lenkų okupuotame Vilniuje lietuvių inteligentų šeimoje.

1935–1940 m. mokėsi 41-ojoje visuomeninėje mokykloje, 1940–1946 m. – 2-ojoje vidurinėje mokykloje. 1946–1951 m. Vilniaus universitete studijavo anglų kalbą ir literatūrą.

1946–1946 m. dirbo Valstybinės centrinės medicinos bibliotekos bibliotekininko padėjėja, 1947–1949 m. literatūrine darbuotoja „Komjaunimo tiesos“ redakcijoje. 1951–1957 m. Radijo informacijos komitete dirbo Vaikų ir jaunimo redakcijos redaktore.

1967–1976 m. dirbo redaktore, skyriaus vedėja žurnalo „Tarybinė moteris“ redakcijoje, 1977–1983 m. – skyriaus vedėja „Literatūros ir meno“ savaitraščio redakcijoje. 1984–1986 m. buvo scenarinės-redakcinės kolegijos redaktorė Lietuvos kino studijoje.

## Kūryba
Bibliografija:
* B. Mackonytė, B. Škliaras „ Pilys ant smėlio“ 1967 m.
* B. Mackonytė, B. Škliaras „Tardytojo kryžiažodžiai“ 1968 m.
* R. Žarėnas, B. Škliaras „Raudona šviesa“ 1971 m. (R. Žarėnas – B. Mackonytės slapyvardis)
* B. Mackonytė „Žmonės akvariumuose“ 1977 m.
* B. Mackonytė „Tik vienas žingsnis“ 1982 m.
* „Reikalingo žmogaus mįslė“, 1985 m.
* „Тайник в камине“ 1988 m. („Reikalingo žmogaus mįslė“ vertimas rusų kalba)
* „Juodas pakeleivis“, 1988 m.
* „Pernykštis sniegas“, 1991 m.
* „Išblyškę pardavėjai“, 1993 m.
* „Lošimas septyniais laikrodžiais“,1998 m.
* „Uždengta korta“, 2005 m.
* B. Mackonytė „Septinu pulkstenu spele“ 2009 m. („Lošimas septynias laikrodžiais“ vertimas latvių kalba.)

Sudarytoja:
* R. Mackonio atsiminimų knyga „Senoji vilniečių karta“, 1999 m.
* R. Mackonio memuarai „Amžiaus liudininko užrašai" 2001 m.

## Įvertinimas
* 1983 m. Gavo nusipelniusios kultūros darbuotojos vardą. Apdovanojimas skirtas už straipsnių serija apie laidotuvių papročius.
* 1988 m. Tarybų Sąjungos vidaus reikalų ministerijos diplomas. Už detektyvą „Reikalingo žmogaus mįslė“, išleistą rusų kalba „Тайник в камине“ pavadinimu.
* 1999 m. Lietuvos vidaus reikalų ministerijos premija. Už detektyvą „Lošimas septyniais laikrodžiais“
* 1999 m. „Gintarinės kilpos“ apdovanojimas. Už detektyvą „Lošimas septyniais laikrodžiais“. Apdovanojimas įkurtas leidyklos „Baltos lankos“.

## Šaltiniai
Sinselechas

**Sinselechas** () – miestas šiaurės Kolumbijoje, netoli Karibų jūros, 218 m aukštyje. Sukrės departamento centras. Yra oro uostas, praeina Barankiljos–Medeljino plentas. Maisto, cemento, tekstilės, avalynės, medienos apdirbimo, chemijos pramonė. Žemės ūkio regiono centras (gyvulininkystė, jukos, ryžių, medvilnės auginimas).

Yra teatras, universitetas (įkurtas 1978 m.), katedra (pastatyta 1853 m.). Vyksta kasmetiniai muzikos (akordeono, nacionalinis orkestrų) festivaliai.

## Istorija

*San Francisco de Asís de Sincelejo* miestas įkurtas 1535 m. spalio 4 d. Įkurtas indėnų Zenu gyvenvietės vietoje. Nuo 1966 m. Sukrės departamento centras.

## Šaltiniai

## Nuorodos
* Oficiali svetainė
Leninas (ledlaužis)

**NS Leninas** (, ) – Tarybų Sąjungos atominis ledlaužis. Tai pirmasis pasaulyje antvandeninis atominis laivas ir tuo pačiu pirmasis civilinis atominis laivas.

Ledlaužis pradėtas statyti 1956 m. Leningrade, o į vandenį nuleistas 1957 m. gruodžio 5 d. Pirmą kartą panaudotas 1959 m.

Po atominių reaktorių avarijų 1965 ir 1967 m., trys pradiniai OK-150 reaktoriai 1970 m. pavasarį buvo pakeisti dviem OK-900 reaktoriais.

*„Leninas“* sustabdytas 1989 m.,  nes per visus tarnybos metus nuo ledo trinties susidėvėjo ledlaužio korpusas. Laivas buvo prišvartuotas Murmanske, o 2005 m. galutinai baigta jo rekonstrukcija, po kurios paverstas muziejiniu laivu.

## Šaltiniai
Kasabian

**Kasabian** – britų indie roko grupė iš Lesterio. Grupės pavadinimas kilo nuo Lindos Kasabian, Charles Manson kulto (Mansonų šeima) narės. Kasabian lyginama su „Primal Scream“, kadangi groja panašų elektroninį indi roką, bei su „The Stone Roses“ ir „Oasis“ dėl vokalo stiliaus panašumų.

2024 m. duomenimis, grupė yra išleidusi aštuonis studijinius albumus, iš kurių naujausiasis, „Happenings“, išleistas 2024 m. liepą.

## Grupės nariai
;Dabartiniai nariai
* Sergio Pizzorno – vokalas, ritminė gitara, klavišiniai, perkusija, elektronikos programavimas (1997–dabar), solinė gitara (2006–2021), bosinė gitara, pianinas, sintezatoriai (2004–dabar)
* Chris Edwards – bosinė gitara, klavišiniai (1997–dabar), pritariamieji vokalai (2017–dabar), gitara (2004–2007)
* Ian Matthews – būgnai, perkusija (2005–dabar; koncertinis ir studijinis narys 2004–2005)
* Tim Carter – solinė gitara, pritariamasis vokalas, klavišiniai (2021–dabar; koncertinis narys 2013–2021)

;Dabartinė koncertinė grupė
* Robert Harvey – gitara, sintezatoriai, pritariamasis vokalas (2021–dabar)
* Gary Alesbrook – trimitas (2006–dabar)

;Buvę nariai
* Christopher „Chris“ Karloff – solinė gitara, bosinė gitara, klavišiniai, elektronikos programavimas (1997–2006), būgnai, perkusija (1997–2004)
* Tom Meighan – vokalas, gitara, perkusija (1997–2020)

;Buvę koncertinės grupės ir studijiniai nariai
* Jason „Jay“ Mehler – gitara (2006–2012)
* Ben Kealey – klavišiniai, pianinas, pritariamasis vokalas (2006–2021), būgnai (2003–2004)
* Ryan Glover – būgnai (2004)
* Mitch Glover – būgnai (2004)
* Daniel „Dan“ Ralph Martin – būgnai, gitara, pianinas (2004)
* Martin Hall-Adams – būgnai (2004)

## Diskografija

### Albumai
* *Kasabian* (2004)
* *Empire* (2006)
* *[[West Ryder Pauper Lunatic Asylum]]* (2009)
* *[[Velociraptor!]]* (2011)
* *[[48:13]]* (2014)
* *[[For Crying Out Loud]]* (2017)
* *[[The Alchemist's Euphoria]]* (2022)
* *[[Happenings]]* (2024)

## Singlai

Image:Reason Is Treason.jpg|2004 „Reason Is Treason“, „Kasabian“ albumas
Image:Club Foot.jpg|2004 „Club Foot“, „Kasabian“ albumas
Image:L.S.F. (Lost Souls Forever).jpg|2004 „L.S.F. (Lost Souls Forever)“, „Kasabian“ albumas
Image:Processed Beats.jpg|2004 „Processed Beats“, „Kasabian“ albumas
Image:Cutt Off.jpg|2005 „Cutt Off“, „Kasabian“ albumas
Image:Club Foot (pakartotinis leidimas).jpg|2005 „Club Foot“ (pakartotinis leidimas), „Kasabian“ albumas
Image:Empire (singlas).jpg|2006 „Empire“ albumas
Image:Shoot the Runner.jpg|2006 „Shoot the Runner“, „Empire“ albumas
Image:Me Plus One.jpg|2007 „Me Plus One“, „Empire“ albumas


## Išnašos
Laivo įgula

**Laivo įgula** – laivo personalas. Įgulai vadovauja laivo kapitonas.

## Laivo įgulos skirstymas
Laivo įgula – hierarchinė struktūra, skirstoma į denio ir jėgainės (mašinų skyriaus) tarnybas, o keleiviniuose laivuose dar gali būti keleivinė taryba, saugos tarnyba.

* Denio tarnyba:
** vyresnysis ir kt. kapitono padėjėjai
** bocmanas
** jūreiviai
* Jėgainės tarnyba:
** vyresnysis ir kt. mechanikai
** padėjėjai
** motoristai

Kiti įgulos nariai į tarnybas paskiriami pagal tarnybines pareigas.

## Laivo įgulos narių pareigos
* Visi įgulos nariai laive privalo laikytis darbo saugos, priešgaisrinės saugos, pasienio, muitinės, sanitarinių, uosto taisyklių.
* Visus laivo įrengimus, technines priemones, laivo patalpas valdyti pagal savo kvalifikacinį laipsnį priskirtame darbo bare.
* Tvarkyti darbo baro dokumentaciją, užtikrinti darbo baro įrengimų stabilų veikimą, įvykus avarijai prisiimti atsakomybę bei pranešti apie tai vyresniajam karininkui.
* Turintis žinioje savo darbo barą įgulos narys turi užtikrinti saugią jo eksploataciją, reikiamu metu arba vyresniajam karininkui pareikalavus pateikti darbo baro įrengimų, darbo istorijos dokumentus.
* Palikti darbo barą tik darbo grafike numatytu atveju, vyresniojo karininko paliepimu ar su jo žinia.
* Palikti laivą tik kapitono nurodymu ar su jo žinia, nesukeliant papildomų rūpesčių, užtikrinant paliekamo baro stabilų darbą. Grįžti į laivą likus vienai valandai iki išplaukimo.
* Kiekvienas įgulos narys privalo žinoti savo pareigas įvykus laivo avarijai bei būti visiškai pasiruošęs veiksmams pagal laivo pavojų tvarkaraštį.
* Laivo vadovaujantys asmenys (karininkai) privalo pažinoti sau pavaldžius įgulos narius, žinoti jų pareigas, kvalifikacijos lygį.
* Vadovaujantys laivo asmenys privalo užtikrinti tinkamą pavaldinių darbą bei jų poilsį, darbo instrukcijų vykdymą, saugos priemones, įrengimų stabilų veikimą bei prisiimti visą atsakomybę už pavaldžių įgulos narių veiksmus.

## Šaltiniai
Eagle Vision

**Eagle Vision** – didelės klasės 4-durų priekiniais ratais varomas sedanas, kurį nuo 1993 iki 1997 metų gamino Eagle. Automobilis pakeitė AMC/Renault dizaino Eagle Premier. Vision yra labai panašus į pimos kartos Chrysler Concorde, Chrysler LHS, Chrysler New Yorker, ir Dodge Intrepid automobilius, kurie buvo gaminami ant tos pačios Chrysler LH platformos. Eagle Vision buvo pardavinėjamas kaip Chrysler Vision Europoje. Automobilis debiutavo 1992 metų Šiaurės Amerikos tarptautinėje automobilių parodoje kaip 1993 metų modelis, taip pat jis pakliuvo į žurnalo Car and Driver 10 geriausių 1994 metams sąrašą.
Arktika klasės ledlaužis

**Arktika klasės ledlaužiai** – rusų atominių ledlaužių linija. Priklauso federalinei valdžiai, tačiau valdomi kompanijos Murmansk Shipping Company. Tai šeši iš dešimties Rusijoje (ir buvusioje Tarybų Sąjungoje) pastatytų atominių ledlaužių.

Ledlaužiai naudojami jūrų kelių valymui šiaurės Sibire bei mokslo ekspedicijoms į Arktį.

## Laivų sąrašas
Vytauto Didžiojo gimnazija

**Vytauto Didžiojo gimnazija:**

* Klaipėdos Vytauto Didžiojo gimnazija
* Trakų Vytauto Didžiojo gimnazija
* Vilniaus Vytauto Didžiojo gimnazija

Kiti:

* Vytauto Didžiojo mokykla
Žudžiai

**Žudžiai** – kaimas Panevėžio rajono savivaldybėje, 2 km į pietryčius nuo Barklainių I.

## Etimologija

Manoma, kad kaimo pavadinimas kilęs nuo asmenvardžio *Žudžius* arba *Žudys*.

## Gyventojai

### Žymūs žmonės
* Žudžiuose gimė kunigas ir žurnalistas Kazimieras Barauskas (1904–1972).

## Šaltiniai
Vasiliauskas

;Vasiliauskas
* Albertas Vasiliauskas – miškininkas, fitopatologas, politinis veikėjas;
* Aleksandras Vasiliauskas (1926) – žurnalistas, redaktorius;
* Aleksandras Vasiliauskas (1940) – ekonomistas;
* Andrius Vasiliauskas – pianistas, koncertmeisteris;
* Antanas Vasys-Vasiliauskas – istorikas, JAV lietuvių visuomenės veikėjas;
* Arūnas Vasiliauskas (1942) – dailininkas, politikas;
* Arūnas Vasiliauskas (1985) – krepšininkas;
* Augustinas Vasiliauskas – violončelininkas, Vilniaus kvarteto narys;
* Benediktas Vasiliauskas – pedagogas, chorvedys;
* Bernardas Vasiliauskas – vargonininkas, pianistas, restauratorius;
* Ernestas Vasiliauskas – archeologas, muziejininkas;
* Gediminas Vasiliauskas – inžinierius, politikas;
* Hiacintas Vasiliauskas – pranciškonas;
* Kazimieras Vasiliauskas (1879) – inžinierius, medžiagų atsparumo profesorius;
* Kazimieras Vasiliauskas (1922) – dvasininkas;
* Kazimieras Vasiliauskas (1990) – automobilų lenktynininkas;
* Martynas Vasiliauskas (1997) – Lietuvos futbolininkas, FC Džiugas žaidėjas;
* Martynas Vasiliauskas (1999) – Lietuvos futbolininkas, DFK Dainava žaidėjas;
* Mečislovas Vasiliauskas – pedagogas;
* Nerijus Vasiliauskas – futbolininkas;
* Povilas Vasiliauskas – politikas;
* Pranciškus Vasiliauskas – kunigas, publicistas, memuaristas;
* Romualdas Vasiliauskas – politikas;
* Šarūnas Vasiliauskas (1960) – fizikas, vadybininkas, viceministras;
* Šarūnas Vasiliauskas (1989) – krepšininkas;
* Valdas Vasiliauskas – žurnalistas, redaktorius, teatro kritikas, rašytojas, leidėjas;
* Vitas Vasiliauskas – LB vadovas, buvęs advokatas, finansų viceministras.

;Vasiliauskienė
* Aldona Pajedaitė-Vasiliauskienė – istorikė, pedagogė, visuomenės veikėja;
* Genovaitė Stanaitytė-Vasiliauskienė – dainininkė (lyrinis sopranas) ir chorvedė;
* Irena Vasiliauskienė – politinė veikėja;
* Tatjana Babuškinaitė-Vasiliauskienė – baleto artistė.

;Vasiliauskaitė
* Kristina Vasiliauskaitė – kompozitorė, pedagogė;
* Nida Vasiliauskaitė – publicistė, filosofė.

## Etimologija
Pavardė kilusi iš slaviškų pavardžių ,  – šios iš krikšto vardo Vasilijus, Vasylius (<  'karališkas, narsus').

## Šaltiniai
Žičkai (Molėtai)

**Žičkai** – kaimas Molėtų rajono savivaldybės vakaruose, 6 km į šiaurės rytus nuo Stirnių, Labanoro girios pakraštyje. Už 2 km į pietryčius eina kelias .

## Etimologija

Manoma, kad kaimo pavadinimas kilęs nuo asmenvardžio *Žičkas* arba *Žičkus*.

## Gyventojai

## Šaltiniai
KamAZ

**KamAZ** (), **Kamos Automobilių Gamykla** (*Камский автомобильный завод*, ОАО КамАЗ) – Rusijos įmonė, įsikūrusi Naberežnyje Čelnų mieste (Tatarstanas). Be pagrindinės sunkvežimių gamybos, taip pat gamina dyzelinius variklius, autobusus ir šarvuočius.

## Istorija
Gamykla pradėta statyti 1969 m. Pirmasis automobilis nuo konvejerio nuriedėjo 1976 m. vasario 16 d. 1987 m. pradėjo taip pat gaminti mažagabaričius Oka (Oka-VAZ-1111, ) automobilius.

1993 balandžio 14 d. gaisras sunaikino Kamazo variklių gamyklą.

1999 m. nuo konvejerio nuriedėjo 1 600 000 – asis sunkvežimis.

2005 m. kontrolinį akcijų paketą įsigijo *Severstal-Avto* (*Северсталь-Авто*) kompanija.

2006 m. 7 kartą laimėtos Dakaro ralio lenktynės sportiniais sunkvežimiais KamAZ-4911.

2007 m. pagamintas 1 800 000 – asis sunkvežimis.

## Akcininkai
Gamyklos akcininkai: 44,4 % kontroliuoja „Troika dialog“ () kompanija, 11 % priklauso „Daimler“ kompanijai, 37,8 % valdo valstybė. Taip pat yra daug smulkių akcininkų (virš 76 tūkst. fizinių asmenų)

## Produkcija

KamAZ gaminami sunkvežimiai:

* Bortiniai vilkikai
** KamAZ-43253
** KamAZ-43118
** KamAZ-43114
** KamAZ-65117
** KamAZ-5320
** KamAZ-53212
** KamAZ-4326
** KamAZ-4355

* Vilkikai
** KamAZ-5410
** KamAZ-54115
** KamAZ-5460-046-22
** KamAZ-65116
** KamAZ-6460
** KamAZ-44108
** KamAZ-65225
** KamAZ-65226

* Savivarčiai
** KamAZ-6520
** KamAZ-6540
** KamAZ-6522
** KamAZ-55111
** KamAZ-65115
** KamAZ-65111
** KamAZ-53605
** KamAZ-43255

* Sportinis sunkvežimis
** KamAZ-4911

* Sunkvežimiai (vidutinio tonažo)
** KamAZ-4308

* Bazinio sunkvežimio važiuoklės
** KamAZ-43118
** KamAZ-65115
** KamAZ-6522
** KamAZ-6540
** KamAZ-6520
** KamAZ-43253
** KamAZ-65117
** KamAZ-4326
** KamAZ-43114
** KamAZ-53215
** KamAZ-4308
** KamAZ-55111
** KamAZ-53205
** KamAZ-53229
** KamAZ-53228
** KamAZ-4355
** KamAZ-4310
** KamAZ-6350

* Šarvuočiai
** KamAZ-43269 Vystrel ()

## Sportas
„Kamaz-Master“ komanda dalyvauja „Šilko kelio ralio“ ir „Dakaro ralio“ lenktynėse. Ši ekipa abu kartus nugalėjo „Šilko kelio ralyje“ bei 18 kartų nuo 1996 m. tapo nugalėtojais „Dakaro ralyje“.

Pirmą kartą po ilgos pertraukos komanda nedalyvavo 2023 m. Dakaro ralyje. Pagrindine to priežastimi komandos atstovai įvardijo nesutikimą pasirašyti FIA pateikiamos anketos, smerkiančios Rusijos agresiją Ukrainoje. Tuo pačiu komanda patyrė daug finansinių nuostolių dėl „Kamaz“ gamyklai skirtų ekonominių sankcijų.

## Šaltiniai

## Nuorodos

* Oficiali svetainė
ZIL

**ZIL** (), **Lichačiovo vardo gamykla** (*Завод имени Лихачёва*) – Rusijos automobilių kompanija, įsikūrusi Maskvoje.

Įkurta 1916 m. „AMO“ pavadinimu. 1931–1956 m. vadinosi ZIS (*ЗиС; Завод имени Сталина*, „Stalino vardo gamykla“).

Gamina sunkvežimius, limuzinus, autobusus, sportinius automobilius.

Prekiaujama buvusioje SSRS, buvusiose komunistinėse šalyse, taip pat Azijoje.

## Modeliai

### Lengvieji automobiliai

* ZIS-131 (1936–1940)
* ZIS-110 (1945–1958)
* ZIS-115
* ZIL-111 (1959–1967)
* ZIL-114 (1967–1978)
* ZIL-117 (1971–1978)
* ZIL-4104 (1978–1985)
* ZIL-41047 (nuo 1985)

### Krovininiai automobiliai

* АМО-F-15 (1924)
* АМО-3 (1931)
* ZIS-5, ZIS-6 (1934)
* ZIS-22, ZIS-42 (1941?)
* ZIS-128
* ZIS-150 (1947)
* ZIS-151 (1948)
* ZIL-164 (1957)
* ZIL-157 (1958)
* ZIL-130 (1964)
* ZIL-131 (1967)
* ZIL-133 (1975)
* ZIL-5301 (1992)
* ZIL-6404 (1996)
* ZIL-6309 (1999)
* ZIL-6409 (1999)
* ZIL-433180 (2003)
* ZIL-432930 (2003)
* ZIL-4327 (2004?)
* ZIL-4334 (2004)

### Autobusai

* ZIS-8
* ZIS-16 (1941?)
* ZIS-154
* ZIS-155
* ZIS-127 (1955)
* ZIS-118 (1967)
* ZIL-158
* ZIL-3250 (1998)
* ZIL-118
* ZIL-119

### Kiti
* ZIS-152 (šarvuotis)
* ZIS-458 (amfibija)
* ZIS-4906 (amfibija)
Žilinskas

;Žilinskas
* Aleksandras Žilinskas – teisininkas, politikas;
* Andrius Oleka-Žilinskas – režisierius, aktorius, pedagogas;
* Antanas Žilinskas (1948) – istorikas, politikas;
* Jonas Žilius-Jonila-Žilinskas – kunigas, rašytojas, redaktorius;
* Jurgis Žilinskas – gydytojas anatomas, antropologas; 
* Justinas Žilinskas – rašytojas fantastas, teisininkas;
* Mykolas Žilinskas – kultūros ir politikos veikėjas, kolekcininkas;
* Pranas Juozas Žilinskas – fizikas, pedagogas;
* Raymond Zilinskas – mikrobiologas;
* Rokas Žilinskas – žurnalistas, politikas;
* Tomas Ferdinandas Žilinskas – pedagogas;
* Tomas Žilinskas (1866) – kunigas, kalbininkas, publicistas;
* Tomas Žilinskas (1977) – teisininkas ir politinis veikėjas.
;Žilinskienė
* Aušrinė Žilinskienė – projektų vadovė;
* Nelė Žilinskienė – šuolininkė į aukštį;
* Vida Žilinskienė – kalbininkė, lituanistė.
;Žilinskaitė
* Aldona Žilinskaitė-Anderson – pianistė, chorvedė;
* Dainora Žilinskaitė – politikė;
* Viktorija Žilinskaitė – rankininkė;
* Vytautė Žilinskaitė – rašytoja.

## Etimologija
Pavardė plačiai paplitusi Lietuvoje. Dažniausiai, matyt, suslavinta iš *[[Žilys|Žilỹs]], [[Žilionis|Žiliónis]]* ir panašių pavardžių.

## Šaltiniai
Gudaitis

;Gudaitis
* Aleksandras Gudaitis-Guzevičius – rašytojas, sovietinis veikėjas;
* Algimantas Gudaitis – vertėjas;
* Algirdas Gudaitis – politikas;
* Andrius Gediminas Gudaitis – architektas;
* Antanas Gudaitis (1872) – raštininkas, visuomenės veikėjas, knygnešys;
* Antanas Gudaitis (1904) – dailininkas tapytojas, pedagogas;
* Dainius Gudaitis – futbolininkas, treneris;
* Gedeminas Gudaitis – politikas;
* Jonas Gudaitis-Vabalas – pedagogas, psichologas, visuomenės veikėjas;
* Kristupas Gudaitis – gydytojas chirurgas, evangelikų liuteronų veikėjas;
* Leonas Gudaitis – žurnalistas, redaktorius, literatūros istorikas;
* Mikas Gudaitis – žurnalistas, redaktorius, rašytojas;
* Nerijus Gudaitis – futbolininkas, treneris;
* Stasys Gudaitis – dirigentas, dainininkas, pedagogas;
* Vincas Ramutis Gudaitis – filologas, rašytojas, prozininkas, signataras;
* Vytautas Antanas Gudaitis – bibliotekininkas.

;Gudaitytė
* Rūta Gudaitytė-Zaturskienė – dailininkė odininkė.

## Etimologija
Gana dažna pavardė Lietuvoje. Su patronimine priesaga padaryta iš asmenvardžio *[[Gudas|Gùdas]]* (< iš etnonimo *gudas*).

## Šaltiniai
Petraitis

;Petraitis
* Gintautas Petraitis – šachmatininkas;
* Julius Petraitis – lengvaatletis, olimpietis;
* Juozas Petraitis (1884) – kunigas, visuomenės veikėjas, žurnalistas;
* Juozas Petraitis (1957) – verslininkas, teisininkas;
* Kazimieras Petraitis – politikas;
* Petras Petraitis (1907) – vargonininkas, chorvedys, dainininkas;
* Pranas Petraitis – dirigentas, pedagogas;
* Stasys Petraitis – aktorius;
* Teofilis Petraitis – dailininkas tapytojas, pedagogas.
;Petraitienė
* Danutė Petraitienė-Kirkickytė – pedagogė, chorvedė;
* Lilija Petraitienė – politikė.
;Petraitytė
* Nijolė Petraitytė – bibliotekininkė, knygotyrininkė, kraštotyrininkė, esperantininkė.

Taip pat:
* **Petras Petraitis** – bendrinis pavadinimas, anksčiau naudotas vietoj dabartinio Vardenis Pavardenis.

## Etimologija
Viena populiariausių lietuviškų pavardžių. Su patronimine priesaga *-ait-* padaryta iš krikšto vardo *Petras*.

## Šaltiniai
Sunkvežimis

**Sunkvežimis** – transporto priemonė, skirta kroviniams gabenti. Sunkvežimiu laikomas krovininis automobilis, kurio masė viršija 3,5 t (JAV – 4,54 t). Visi krovininiai automobiliai iki šios masės laikomi krovininiais furgonais. Kadangi sunkvežimiai perveža įvairius krovinius, jų specializacija skiriasi. Skiriami benzinvežiai, savivarčiai, vilkikai, traleriai, miškovežiai, gaisrinės, autotraukiniai.

Didesni sunkvežimiai apibūdinami ratų formulėmis, pvz.: 4x4, 6x6 ir 8x8, čia pirmasis skaičius – bendras ratų skaičius, antrasis – su variklio velenu sujungtų varančiųjų transporto priemonių ratų skaičius, o kiti ratai lieka varomaisiais.

1896 m. pirmąjį sunkvežimį sukonstravo vokiečių inžinierius Gotlybas Daimleris.

## Šaltiniai
Arvydas Pocius

**Arvydas Pocius:**

* Arvydas Pocius (1957) – Lietuvos kariuomenės Lauko pajėgų vadas, politikas,
* Arvydas Pocius (1958) – Valstybės saugumo departamento generalinis direktorius.
Kučinskas

;Kučinskas
* Antanas Kučingis-Kučinskas – karininkas, topografas, dainininkas
* Antanas Kučinskas (1900) – istorikas, pedagogas
* Antanas Kučinskas (1968) – kompozitorius, pedagogas
* Arūnas Kučinskas – astrofizikas
* Bronislovas Kučinskas – politikas
* Chanonas Kučinskas – žurnalistas, leidėjas
* Darius Kučinskas – pianistas, pedagogas, muzikologas
* Edmundas Kučinskas – muzikos atlikėjas, politikas
* Jonas Kučingis-Kučinskas – kunigas, visuomenės veikėjas
* Jonas Kučinskas – agronomas agrochemikas
* Klemensas Kučinskas – zootechnikas, kraštotyrininkas
* Lukas Kučinskas – motociklų sportininkas
* Mykolas Junčas-Kučinskas – partinis veikėjas
* Teodoras Kučinskas – visuomenės veikėjas, publicistas
* Vaidutis Kučinskas – genetikas
* Vytautas Kučinskas – inžinierius mechanikas
* Vytolis Kučinskas – sociologas, politikas
;Kučinskienė
* Zita Aušrelė Kučinskienė – gydytoja;
;Kučinskaitė
* Antanė Kučinskaitė – kalbininkė;
* Jūratė Kučinskaitė – muzikologė, pedagogė;

## Etimologija
Dažna lietuviška pavardė. Kilusi iš pavardžių , . Kučinskų, Kučinskių pavardė LDK minima nuo XIV a. Greičiausiai kilusi iš vietovardžių *Kučino, Kučiny, Kuči*. Kitur siejama su žodžiais  'kalvė',  (< ) 'lazda, pagalys, vėzdas'. Pavardės *Kuchinsky, Kuczinsky, Kuczynski, Kucinski, Kucinsky* minimos ir kaip žydiškos.

## Šaltiniai
Raila

**Raila** − lietuviška vyriškos giminės pavardė. Šios pavardės moteriškosios giminės formos yra: Railienė (ištekėjusi moteris) ir Railaitė (mergautinė pavardė).

Pavardę turi šie garsesni asmenys:
*Bronys Raila – žurnalistas, rašytojas, poetas, vertėjas;
*Jokimas Raila – politikas;
*Stanislovas Raila – advokatas, aušrininkas;
*Vaclovas Raila – politikas;
* Vladas Raila (1904–1997) – JAV lietuvių spaudos darbuotojas, literatas, teatralas;
S5

**S5** arba **S-5** gali reikšti:

* S5 – Berlin S-Bahn metro liniją;
* S5 – failo formatą;
* S5 – Sovietų Sąjungoje gamintą raketą;
* Oro skrydžių bendroves Shuttle America ir Trast Aero, IATA-Code **S5**.